
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 646 


28 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση - Οργάνωση ειδικής Υπηρεσίας στο Υπουργείο 
Γεωργίας, με τον τίτλο «Αρχή Πληρωμής Εγγράφου 
Προγραμματισμού Αγροτικής Ανάπτυξης - Ε.Π.Α.Α. 1 
Σύσταση ενιαίας Επιχείρησης Ύδρευσης - Αποχέτευσης 


με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΩΡΕΩΝ του Νομού ΕΥ¬ 
ΒΟΙΑΣ» . 2 

Τροποποίηση της απόφασης 18/99 "Μέθοδοι και διαδι¬ 
κασίες διαπραγμάτευσης κινητών αξιών και ρύθμιση 
τεχνικής φύσεως θεμάτων για τη σύναψη χρηματι¬ 
στηριακών συναλλαγών μέσω του Συστήματος Ηλε¬ 
κτρονικών Συναλλαγών". 3 

Κανονισμός λειτουργίας του Χρηματιστηριακού Κέ¬ 
ντρου Θεσσαλονίκης. 4 


ΑΠΟΦΑΣΕΙ Σ 

Αριθ. 371351 (1) 

Σύσταση - Οργάνωση ειδικής Υπηρεσίας στο Υπουργείο 
Γεωργίας, με τον τίτλο «Αρχή Πληρωμής Εγγράφου 
Προγραμματισμού Αγροτικής Ανάπτυξης - Ε.Π.Α.Α. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τη Συνθήκη Προσχώρησης της Ελλάδος στις Ευρωπαϊ¬ 
κές Κοινότητες, που κυρώθηκε με τον Ν. 945/79. 

2. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 127/Α) όπως συμπληρώθηκε με το 
άρθρο 27του Ν. 2081/92 (ΦΕΚ 154/Α) καιτροποποιήθηκε με 
το άρθρο 1 παρ. 2ατου Ν. 2469/97(ΦΕΚ38/Α). 

3. Το Ν. 2892/2001 (ΦΕΚ 46/Α) «Ελαφρύνσεις στη φορο¬ 
λογία κεφαλαίου και άλλες διατάξεις» και ειδικότερα το άρ¬ 
θρο 15. 

4. Το Ν. 2860/2000 (ΦΕΚ251/Α) «Διαχείριση, Παρακολού¬ 
θηση και έλεγχος του Κοινοτικού Πλαισίου Στήριξης και άλ¬ 
λες διατάξεις» και ειδικότερα το άρθρο 7. 

5. Το Ν. 2637/1998 (ΦΕΚ 200/Α) και ειδικότερα το άρθρο 
27. 

6. Τον Καν. 1258/99 (Ε 160/99) του Συμβουλίου «περί χρη¬ 
ματοδότησης της κοινής γεωργικής πολιτικής». 

7. Τον Καν. 1257/99 (1160/99) του Συμβουλίου για τη στή¬ 


ριξη της αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) και την 
τροποποίηση και κατάργηση ορισμένων κανονισμών. 

8. Τον Καν. 1259/99 (1-160/99) του Συμβουλίου σχετικά με 
την θέσπιση κοινών κανόνων για τα καθεστώτα άμεσης στή¬ 
ριξης στα πλαίσια την κοινής γεωργικής πολιτικής. 

9. Τον Καν. 1663/95 της Επιτροπής (Ι_ 158/95) για την θέ¬ 
σπιση λεπτομερειών εφαρμογής του Καν. (ΕΟΚ) 729/70 του 
Συμβουλίου όσον αφορά την εκκαθάριση των λογαριασμών 
του ΕΓΤΠΕ - Τμήμα Εγγυήσεων, όπως τροποποιήθηκε και 
ισχύει. 

10. Τον Καν. 1750/99 (1214/99) της Επιτροπής για την θέ¬ 
σπιση λεπτομερών κανόνων εφαρμογής του Καν. 1257/99 
του Συμβουλίου για τη στήριξη της αγροτικής ανάπτυξης 
από το ΕΓΤΠΕ, όπως έχει τροποποιηθεί και ισχύει. 

11. Το Έγγραφο Προγραμματισμού Αγροτικής Ανάπτυ¬ 
ξης όπως εγκρίθηκε από Ευρωπαϊκή Επιτροπή με την αριθ. 
2733/27.9.2000 Απόφαση. 

12. Το γεγονός ότι από την απόφαση αυτή προκαλείται 
ακαθόριστη δαπάνη η οποία θα βαρύνει το μέτρο «αξιολό¬ 
γηση» του προγράμματος του Εγγράφου Προγραμματι¬ 
σμού Αγροτικής Ανάπτυξης, όπως ισχύει κάθε φορά εγγρα- 
φομένης κατ’ έτος της απαιτούμενης πίστωσης στο πρό¬ 
γραμμα Δημοσίων Επενδύσεων, αποφασίζουμε: 

Άρθρο 1 

Σύσταση Ειδικής Υπηρεσίας 

1. Στο Υπουργείο Γεωργίας συστήνεται ειδική υπηρεσία 
με τίτλο «Αρχή Πληρωμής Εγγράφου Προγραμματισμού 
Αγροτικής Ανάπτυξης - Ε.Π.Α.Α. 2000-2006» και υπάγεται 
απευθείας στο Γενικό Γραμματέα του Υπουργείου Γεωρ- 
γίας. 

2. Σκοπός της ειδικής αυτής υπηρεσίας είναι η έγκαιρη και 
ορθή πληρωμή των μέτρων και δράσεων που έχουν εγκριθεί 
απάτην Ευρωπαϊκή Επιτροπή με το Έγγραφο Προγραμμα¬ 
τισμού Αγροτικής Ανάπτυξης -Ε.Π.Α.Α. 2000-2006 και βα¬ 
ρύνουν το Ευρωπαϊκό Γεωργικό Ταμείο Προσανατολισμού 
και Εγγυήσεων (ΕΓΤΠΕ) Τμήμα Εγγυήσεων. 

Άρθρο 2 

Διάρθρωση Υπηρεσίας 
Αρχής Πληρωμής Ε.Π.Α.Α. 2000-2006 

Η Αρχή Πληρωμής Ε.Π.Α.Α.2000-2006 διαρθρώνεται σε 
έξι (6) μονάδες ως ακολούθως: 

Μονάδα Α: Έγκρισης Πληρωμών 

Μονάδα Β: Πληρωμών και Εισπράξεων 

Μονάδα Γ: Προϋπολογισμού και Μηχανογραφικού Σχε- 
διασμού 

Μονάδα Δ: Εσωτερικού Ελέγχου 

Μονάδα Ε: Τεχνική Υπηρεσία 

Μονάδα ΣΤ: Οργάνωσης και Διοικητικής Υποστήριξης. 

Άρθρο 3 

Αρμοδιότητες της Αρχής Πληρωμής Ε.Π.Α.Α. 2000-2006 

Οι αρμοδιότητες της Αρχής Πληρωμής Ε.ΠΑ.Α. 2000- 
2006 περιγράφονται κατά περίπτωση μονάδος ως εξής: 

Α. Μονάδα Α - Έγκρισης Πληρωμών 

1. Μεριμνά για την έκδοση των αποφάσεων, εγκυκλίων και 
εγχειριδίων διαδικασιών σε συνεργασία με την Υπηρεσία 
Διαχείρισης Ε.Π.Α.Α. και τις αρμόδιες υπηρεσίες του 
Υπουργείου Γεωργίας, που καθορίζουν τις λεπτομέρειες 
εφαρμογής του Κοινής Αγροτικής πολιτικής στον τομέα 
των συνοδευτικών μέτρων ήτοι πρόωρης συνταξιοδότη- 
σης, γεωργοπεριβαλλοντικών μέτρων και δάσωσης, της 
κοινοτικής στήριξηςτων μειονεκτικών περιοχών καιτωνπε- 
ριοχώνπου υπόκεινται σε περιβαλλοντικούς περιορισμούς 
που χρηματοδοτούνται από το Τμήμα Εγγυήσεων του ΕΓ- 
ΤΠΕ σε εκτέλεση των κοινοτικών κανονισμών και των εγκε¬ 
κριμένων προγραμμάτων της Ευρωπαϊκής Επιτροπής. 

2. Εποπτεύει και ελέγχει την ορθή εφαρμογή της Κοινοτι¬ 
κής και Εθνικής Νομοθεσίας για τα μέτρα της παραγράφου 
(1) απάτην Κεντρική Υπηρεσία, τις υπηρεσίες Νομαρχιακής 
Αυτοδιοίκησης καθώς και τους Οργανισμούς στους οποί¬ 
ους έχει ανατεθεί έργο εφαρμογής των μέτρων αυτών. 

3. Μεριμνά για την έκδοση μηχανογραφικού δείγματος 
για την διενέργεια των επιτόπιων ελέγχων. 

4. Ελέγχει τα δικαιολογητικά πληρωμής και αναγνωρίζει 
και εκκαθαρίζει τις δαπάνες των μέτρων που αναφέρονται 
στην παραγρ. (1) και εκδίδει αποφάσεις για την επιστροφή 
των αχρεωστήτως καταβληθέντων ποσών και την επιβολή 
διοικητικών κυρώσεων κατ’εφαρμογή του άρθρου 8 του 
Καν. 1258/99. 

5. Μεριμνά για την διασφάλιση της ορθής εφαρμογήςτων 
Κοινοτικών διατάξεων στο Έγγραφο Προγραμματισμού 
Αγροτικής Ανάπτυξης (Ε.Π.Α.Α.) σε συνεργασία με συναρ- 
μόδιες εθνικές υπηρεσίες και με υπηρεσίες της Ευρωπαϊ¬ 
κής Επιτροπής καθώς και με φορείς άλλων Κ-Μ. 

6. Παρέχει πληροφόρηση στην Ευρωπαϊκή Επιτροπή σε 
ότι αφορά την εφαρμογή και την πορεία εκτέλεσης εγκε¬ 
κριμένων προγραμμάτων. 

7. Επισημαίνει τις περιπτώσεις που συνιστούν ανωμαλία 
(ΙΒΒΕΟυΐΑΒΙΤΥ) ή ατασθαλία (ΕΒΑυΟ) κατά την Κοινοτική 
Νομοθεσία και εισηγείται για την αντιμετώπιση των περι¬ 
πτώσεων ανωτέρας βίας. 

8. Επισημαίνει την ανάγκη διενέργειας πάσης φύσεως πε¬ 
ραιτέρω επαληθεύσεων και ελέγχων. 

9. Εκπροσωπεί την Αρχή Πληρωμής στα αρμόδια όργανα 
της Ε.Ε. που έχουν σχέση με την εφαρμογή των μέτρων που 
αναφέρονται στην παραγρ. (1). 

Β. Μονάδα Β Πληρωμών και Εισπράξεων 

1. Εγγράφει τους συναλλασσομένους στα μητρώα της 
Υπηρεσίας και τηρεί το σχετικό αρχείο. 

2. Εκδίδει τα εντάλματα πληρωμής και μεριμνά για την 
απόδοση των υπέρ Τρίτων κρατήσεων. 

3. Τηρείτο λογιστικά και διαχειριστικά βιβλία. 

4. Τηρεί το βιβλίο οφειλετών για τις περιπτώσεις των 
αχρεωστήτως καταβληθέντων ποσών. 

5. Καταρτίζει το ισοζύγιο πληρωμών και εισπράξεων και 
τον απολογισμό αποτελεσμάτων χρήσης. 

6. Παρακολουθεί και εφαρμόζει το λογιστικό σχέδιο σε 
συνεργασία με τη Μονάδα Προϋπολογισμού και Μηχανο¬ 
γραφικού Σχεδιασμού. 


7. Παρακολουθεί και εφαρμόζει το αρχείο των εκχωρήσε¬ 
ων για την έκδοση των ενταλμάτων πληρωμής. 

8. Παρέχει στοιχεία πληρωμών σε δημόσιες υπηρεσίες 
και συναλλασσομένους. 

9. Εκπροσωπεί στα όργανα της Επιτροπής της Ευρωπαϊ¬ 
κής Ένωσης για θέματα αρμοδιότητας της Μονάδας. 

Γ. Μονάδα Γ- Προϋπολογισμού και Μηχανογραφικού 
Σχεδιασμού 

1. Συγκεντρώνει, επεξεργάζεται και παρέχει στοιχεία για 
την κατάρτιση του προϋπολογισμού της Ευρωπαϊκής Ένω¬ 
σης στον τομέα των συνοδευτικών μέτρων και μέτρων 
αγροτικής ανάπτυξης. 

2. Καταρτίζει τους μηνιαίους πίνακες δαπανών-εισπράξε- 
ων και αποστέλλει αυτούς στην Επιτροπή της Ε.Ε. για την 
χρηματοδότηση από το Ευρωπαϊκό Γεωργικό Ταμείο Προ¬ 
σανατολισμού και Εγγυήσεων (ΕΓΤΠΕ). 

3. Μεριμνά για την χρηματοδότηση των συνοδευτικών μέ¬ 
τρων και των μέτρων αγροτικής ανάπτυξης από εθνικούς 
πόρους και ειδικώτερα από τον Τακτικό Προϋπολογισμό και 
το Πρόγραμμα Δημοσίων Επενδύσεων. 

4. Καταρτίζει τους ετήσιους απολογιστικούς πίνακες και 
εκθέσεις για την διαχείριση των Συνοδευτικών Μέτρων και 
των Μέτρων Αγροτικής Ανάπτυξης και μεριμνά για την απο¬ 
στολή αυτών καθώς και λοιπών οικονομικών μηχανογραφι¬ 
κών στοιχείων στην Επιτροπή της Ε.Ε. για την εκκαθάριση 
τωνλογαριασμώντης Αρχής Πληρωμής Ε.ΠΑ.Α. 2000-2006. 

5. Αντιμετωπίζει σε συνεργασία με τις αρμόδιες μονάδες 
καιτην Υπηρεσία Διαχείρισης Ε.Π.Α.Α. τις περιπτώσεις προ¬ 
τάσεων αποκλεισμού της Κοινοτικής Χρηματοδότησης εκ 
μέρους της Ευρωπαϊκής Επιτροπής. 

6. Συγκεντρώνει και επεξεργάζεται τα στατιστικά στοιχεία 
των πληρωμών. 

7. Μεριμνά για την μηχανογράφηση των δραστηριοτήτων 
αρμοδιότητας της Αρχής Πληρωμής Ε.Π.Α.Α 2000-2006. 

8. Συμμετέχει στα αρμόδια όργανα της Επιτροπής της 
Ε.Ε. για θέματα χρηματοδοτήσεων, προϋπολογισμού και 
εκκαθάρισης λογαριασμών των συνοδευτικών μέτρων και 
των μέτρων Αγροτικής Ανάπτυξης. 

Δ. Μονάδα Δ - Εσωτερικού Ελέγχου 

1. Μεριμνά για την μελέτη και τον σχεδίασμά των συστη¬ 
μάτων ελέγχου και παρακολουθεί την σωστή λειτουργία 
τους από τις αρμόδιες υπηρεσίες της Αρχής Πληρωμής 
Ε.Π.Α.Α. 2000-2006 από τα αρμόδια τμήματα των υπηρε¬ 
σιών της Νομαρχιακής Αυτοδιοίκησης και από τους εξου¬ 
σιοδοτημένους Οργανισμούς στους οποίους έχει ανατεθεί 
έργο εφαρμογής της Κοινής Αγροτικής Πολιτικής στον το¬ 
μέα των Συνοδευτικών Μέτρων και των Μέτρων Αγροτικής 
Ανάπτυξης. 

2. Μεριμνά για την έκδοση εγκυκλίων και αποφάσεων που 
σκοπεύουν στην ομοιομορφία των διαδικασιών ελέγχου 
των συνοδευτικών μέτρων και μέτρων αγροτικής ανάπτυ¬ 
ξης και ενημερώνει τις αρμόδιες μονάδες της Αρχής Πλη¬ 
ρωμής. 

3. Μελετά και παρακολουθεί το σχέδιο οργάνωσης των 
Μονάδων της Αρχής Πληρωμής Ε.Π.Α.Α. 2000-2006., την 
ορθή λογιστική οργάνωση, την λειτουργία της εσωτερικής 
ελεγκτικής, την ποιότητα του προσφερομένου έργου και 
την εκπαίδευση του προσωπικού και εισηγείται μέτρα ώστε 
να εξασφαλίζεται η ταχύτητα, η ακρίβεια, η ποιότητα του 
προσφερομένου έργου και η πλήρης συμμόρφωση με τους 
Κανονισμούς της Ευρωπαϊκής Ένωσης και την εθνική νο¬ 
μοθεσία. 

4. Παρακολουθεί συνεχώς το σύστημα εργασίας των επί 
μέρους οργανικών μονάδων της Αρχής Πληρωμής και των 
αρμοδίων τμημάτων των Διευθύνσεων Αγροτικής ανάπτυ¬ 
ξης και εισηγείται μέτρα για την βελτίωση του προσφερό- 
μενου έργου. 

5. Διενεργεί δειγματοληπτικούς ελέγχους οτους φακέ¬ 
λους των αιτήσεων για πληρωμή, με σκοπό την ελαχιστο- 
ποίηση των λαθών και τη διόρθωση του συστήματος. Διε¬ 
νεργεί δειγματοληπτικές επαληθεύσεις για την διαπίστωση 
της αυθεντικότητας και του περιεχομένου των παραστατι¬ 
κών και λοιπών εγγράφων που υποβάλλονται με την αίτηση 
γιαπληρωμή. 

6. Αξιολογεί τις εκθέσεις ελέγχου των ελεγκτών της μο¬ 
νάδας και προτείνει την λήψη των αναγκαίων μέτρων για τη 
βελτίωση του συστήματος, σε σχέση με τις παρατηρήσεις 
που σημειώνονται στις εκθέσεις. 

7. Εκπροσωπεί την Αρχή Πληρωμής στα όργανα της Ευ¬ 
ρωπαϊκής Επιτροπής για θέματα Εσωτερικού Ελέγχου. 

Ε. Μονάδα Ε - Τεχνική Υπηρεσία 

1. Ελέγχει τα στοιχεία στα οποία βασίζονται οι πληρωμές 
προς τους δικαιούχους ώστε να είναι σύμφωνα με τους 
εθνικούς και κοινοτικούς κανόνες με βάση εξαντλητική κα¬ 
τάσταση ελέγχων. 

2. Πραγματοποιεί επιτόπιους φυσικούς ελέγχους για τον 
έλεγχο της ορθής εφαρμογής του Εγγράφου Προγραμμα¬ 
τισμού Αγροτικής Ανάπτυξης και συντάσσει πρακτικά ελέγ¬ 
χων με βάση το μηχανογραφικό δείγμα. 

3. Ενημερώνει τακτικά και έγκαιρα την αρμόδια για την 
εκτέλεση των πληρωμών μονάδα για τα αποτελέσματα των 
διενεργουμένων ελέγχων, ώστε να μπορεί πάντοτε να λαμ- 
βάνεται υπόψη η επάρκεια των ελέγχων αυτών πριν από τη 
διεκπεραίωση μιας αίτησης πληρωμής. 

4. Καταχωρεί τα αποτελέσματα του ελέγχου στο μηχανο¬ 
γραφικό σύστημα επεξεργασίας των αιτήσεων πληρωμής. 

5. Περιγράφει λεπτομερώς τις εκτελεσθείσες εργασίες 
κατά την διάρκεια του ελέγχου, συντάσσοντας σχετική έκ¬ 
θεση. 

ΣΤ. Μονάδα ΣΤ - Οργάνωσης και Διοικητικής Υποστήρι¬ 

ξης 

1. Μεριμνά για την προμήθεια αναλωσίμου και μονίμου 
υλικού που απαιτείται για την λειτουργία της Αρχής Πλη¬ 
ρωμής. 

2. Τηρεί αρχείο της Εφημερίδας της Κυβέρνησης και της 
Επίσημης Εφημερίδας των Ευρωπαϊκών Κοινοτήτων. 

3. Χειρίζεται θέματα προσωπικού σε συνεργασία με τις 
λοιπές μονάδες σε θέματα Οργάνωσης και εκπαίδευ¬ 
σης. 

4. Τηρεί το πρωτόκολλο και το αρχείο της Αρχής Πληρω¬ 
μής και έχειτην ευθύνη διακίνησης των εγγράφων καιτην εν 
γένει γραμματειακή υποστήριξη των μονάδων και του προ¬ 
σωπικού της. 

5. Μεριμνά σε συνεργασία με τις λοιπές μονάδες για την 
οργάνωση συνεδριάσεων και σεμιναρίων και παρέχει γραμ¬ 
ματειακή υποστήριξη σ’αυτήν. 

Άρθρο 4 

Προσωπικό της Αρχής Πληρωμής Ε.Π.Α.Α. 2000-2006 

1. Η στελέχωση της Αρχής Πληρωμής Ε.Π.Α.Α. 2000-2006 
γίνεται με προσωπικό αποκλειστικής και πλήρους απασχό¬ 
λησης, σύμφωνα με το άρθρο 15 παράγραφος 2 του Ν. 
2892/2001 και ανέρχεται σε ενενήντα (90) στελέχη, τα οποία 


κατά κατηγορία είναι: 

1.1. Κατηγορία Πανεπιστημιακής Εκπαίδευσης: 55 

1.2. Κατηγορία Τεχνολογικής Εκπαίδευσης: 27 

1.3. Κατηγορία Δευτεροβάθμιας Εκπαίδευσης: 6 

1.4. Κατηγορία Υποχρεωτικής Εκπαίδευσης: 2 


2. Για την αποτελεσματικότερη λειτουργία της Αρχής 
Πληρωμής, μέρος του προσωπικού της προηγούμενης πα¬ 
ραγράφου, με απόφαση του Γενικού Γραμματέα του 
Υπουργείου Γεωργίας, εγκαθίσταται στις έδρες των Περι¬ 
φερειών. 


Τα παραπάνω στελέχη κατανέμονται κατά κατηγορία και 
κλάδο στις οργανικές μονάδες της Αρχής Πληρωμής ως 
ακολούθως: 

ΔΙΑΡΘΡΩΣΗ ΚΑΙ ΑΠΑΙΤΟΥΜΕΝΟ ΠΡΟΣΩΠΙΚΟ 
ΑΡΧΗΣ ΠΛΗΡΩΜΗΣ Ε.Π.Α.Α. 2000-2006 



Ε.Π.Α.Α. 

ΠΕ 

ΤΕ 

ΔΕ 

ΥΕ 

Α'ΜΟΝΑΔΑ 

ΓΕΩΤΕΧΝΙΚΟΙ 

3 




ΕΓΚΡΙΣΗΣ 

ΟΙΚΟΝΟΜΙΚΟΙ 

3 

2 



ΠΛΗΡΩΜΩΝ 

ΔΙΟΙΚΗΤΙΚΟΙ 


2 




ΠΕΡΙΒΑΝΤ0Λ0Γ0Ι 

3 





ΠΛΗΡΟΦΟΡΙΚΗΣ 

1 

1 

1 


ΣΥΝΟΛΟ 

16 

10 

5 

1 


Β'ΜΟΝΑΔΑ 

ΓΕΩΤΕΧΝΙΚΟΙ 





ΠΛΗΡΩΜΩΝ 

ΟΙΚΟΝΟΜΙΚΟΙ 

6 

4 



ΚΑΙ ΕΙΣΠΡΑΞΕΩΝ 

ΔΙΟΙΚΗΤΙΚΟΙ 

2 

2 




ΠΛΗΡΟΦΟΡΙΚΗΣ 


2 

2 


ΣΥΝΟΛΟ 

18 

8 

8 

2 


Γ ΜΟΝΑΔΑ 

ΓΕΩΤΕΧΝΙΚΟΙ 





ΠΡΟΫΠΟΛΟΓΙΣΜΟΥ 

ΟΙΚΟΝΟΜΙΚΟΙ 

4 

2 



ΚΑΙ ΜΗΧΑΝΟΓΡΑΦΙΚΟΥ 

ΔΙΟΙΚΗΤΙΚΟΙ 


1 



ΣΧΕΔΙΑΣΜ0Υ 

ΠΛΗΡΟΦΟΡΙΚΗΣ 

4 

3 

1 


ΣΥΝΟΛΟ 

15 

8 

6 

1 


Δ'ΜΟΝΑΔΑ 

ΓΕΩΤΕΧΝΙΚΟΙ 

2 




ΕΣΩΤΕΡΙΚΟΥ 

ΟΙΚΟΝΟΜΙΚΟΙ 

5 




ΕΛΕΓΧΟΥ 

ΔΙΟΙΚΗΤΙΚΟΙ 


1 




ΠΛΗΡΟΦΟΡΙΚΗΣ 


2 



ΣΥΝΟΛΟ 

10 

7 

3 



Ε'ΜΟΝΑΔΑ 

ΓΕΩΤΕΧΝΙΚΟΙ 

10 




ΤΕΧΝΙΚΗ ΥΠΗΡΕΣΙΑ 

ΟΙΚΟΝΟΜΙΚΟΙ 

3 





ΔΑΣ0Λ0Γ0Ι 

2 





ΠΕΡΙΒΑΝΤ0Λ0Γ0Ι 

5 




ΣΥΝΟΛΟ 

20 

20 




ΣΤ ΜΟΝΑΔΑ 






ΟΡΓΑΝΩΣΗΣ ΚΑΙ 

ΟΙΚΟΝΟΜΙΚΟΙ 


2 



ΔΙΟΙΚΗΤΙΚΗΣ 

ΔΙΟΙΚΗΤΙΚΟΙ 

2 

1 

1 

2 

ΥΠΟΣΤΗΡΙΞΗΣ 

ΠΛΗΡΟΦΟΡΙΚΗΣ 


2 

1 


ΣΥΝΟΛΟ 

11 

2 

5 

2 

2 

ΓΕΝΙΚΟ ΣΥΝΟΛΟ 

90 

55 

27 

6 

2 


Άρθρο 5 


Ορισμός προϊσταμένου, αναπληρωτή προϊσταμένου, 
προϊσταμένων μονάδων και λοιπές διατάξεις που αφορούν 
στο προσωπικό της Αρχής Πληρωμής, σύμφωνα μετιςπαρ. 
3,4,5,6 και 7 του άρθρου 7 του Ν. 2860/2000. 

1. Στην Αρχή Πληρωμής Ε.Π.Α.Α. 2000-2006 συστήνεται 
μια θέση προϊσταμένου με θητεία δύο (2) ετών, η οποία μπο¬ 
ρεί να παρατείνεται μία ή περισσότερες φορές για ίσο χρο¬ 
νικό διάστημα. 

Η αξιολόγηση και η επιλογή προϊσταμένου γίνεται σύμ¬ 
φωνα με τη διαδικασία που προβλέπεται στο άρθρο 15 του 
Ν. 2892/2001. Εάν ο επιλεγείς ως προϊστάμενος υπάγεται 
στις διατάξεις του Ν. 2683/99, η πλήρωση της θέσης γίνεται 
με ανάθεση αποκλειστικών καθηκόντων για χρονικό διά¬ 
στημα ίσο με μια θητεία που μπορεί να παρατείνεται μια ή 
περισσότερες φορές ίσο χρονικό διάστημα. Η ανάθεση γί¬ 
νεται με απόφαση του Υπουργού Γεωργίας. 

Σε κάθε άλλη περίπτωση η πλήρωση της θέσης γίνεται με από¬ 
φαση διορισμού του Υπουργού Γεωργίας, για θητεία δύο (2) 
ετών, η οποία μπορεί να παρατείνεται μίαή περισσότερες φορές. 

Γιατα πειθαρχικά του αδικήματα ο προϊστάμενος της Αρ¬ 
χής Πληρωμής υπάγεται στην αρμοδιότητα του ειδικού 
υπηρεσιακού συμβουλίου του άρθρου 159 του Ν. 
2683/1999. 

Οι αποδοχές του προϊσταμένου καθορίζονται στο ύψος 
των πάσης φύσεως αποδοχών που προβλέπονται κάθε φο¬ 
ρά για το Γ ενικό Διευθυντή Υπουργείου. 

Εφόσον ο επιλεγής σαν προϊστάμενος της Αρχής Πληρω¬ 
μής ελάμβανε από τον φορέα προέλευσής του συνολικές 
αποδοχές μεγαλύτερες των ανωτέρω, οι πάσης φύσεως 
αποδοχέςτου καθορίζονται στο ύψοςτωνεκείνωνπου ελάμ¬ 
βανε πριν από τον διορισμό του σε θέση προϊσταμένου. 

2. Καθήκοντα προϊσταμένου των επί μέρους μονάδωντης 
Αρχής Πληρωμής ασκεί υπάλληλός της, ο οποίος ορίζεται 
με απόφαση του Γ ενικού Γ ραμματέα, μετά από πρόταση 
του προϊσταμένου της. Απόντος ή κωλυομένου του προϊ¬ 
σταμένου της αναπληρώνεται από υπάλληλο που ορίζεται 
με απόφαση του Γ ενικού Γ ραμματέα. 

3. Η απόφαση για μετακίνηση ή απόσπαση προσωπικού 
της παρ.2 του άρθρου 15 του Ν. 2892/2001 ισχύει για δύο 
(2) έτη και μπορεί να παραταθεί μία ή περισσότερες φορές 
για ίσο χρονικό διάστημα κατά παρέκκλιση από αντίθετη 
διάταξη του Ν. 2683/1999. 

4. Οι υπάλληλοιτης Αρχής Πληρωμής αξιολογούνται από 
τον προϊστάμενο της μονάδος στην οποία ανήκουν και από 
τον προϊστάμενο της Αρχής Πληρωμής. 

5. Ο χρόνος υπηρεσίας του προϊσταμένου της Αρχής 
Πληρωμής και των υπαλλήλων της θεωρείται, για οποιαδή¬ 
ποτε υπηρεσιακή συνέπεια, ως χρόνος υπηρεσίας στην ορ¬ 
γανική τους θέση. 

6. Η υπηρεσία του προϊσταμένου της Αρχής Πληρωμής, 
καθώς και των υπαλλήλων τους, συνυπολογίζεται ως χρό¬ 
νος άσκησης καθηκόντων Προϊσταμένου Διεύθυνσης ή 
Τμήματος αντιστοίχως, όπου κατά τις οικείες διατάξεις ή 
κανονισμούς απαιτείται ως προϋπόθεση για την εξέλιξη στο 
βαθμό του Γ ενικού Διευθυντή ή του Διευθυντή αντίστοιχα. 

7.0 προϊστάμενος της Αρχής Πληρωμής και οι υπάλληλοί 
της διατηρούντο βαθμό που είχαν κατά τη μετακίνηση, την 
απόσπαση ή το διορισμό τους στην ειδική υπηρεσία. Όσοι 
εξ’αυτών κατέχουν θέση Γενικού Διευθυντή ή Διευθυντή 
δεν τη διατηρούν, αλλάη θέση προκηρύσσεται κατά τις δια¬ 
τάξεις του Ν. 2683/1999. Επανερχόμενοι στην Υπηρεσία 
του εφαρμόζονται γι’αυτούς οι διατάξεις της παραγράφου 
10 του άρθρου 2 του Ν. 2683/1999. Ο χρόνος υπηρεσίας 
στην Αρχή Πληρωμής των Προϊσταμένων Τμημάτων, με την 
επιφύλαξη όσων ορίζονται στις διατάξεις του εδαφίου γ', 
θεωρείται ως χρόνος υπηρεσίας σε θέση Προϊσταμένου 
Τ μήματος. Κατά τα λοιπά εφαρμόζονται οι διατάξεις της πα¬ 
ραγράφου 8του άρθρου 85του Ν. 2683/1999. 

8. Η δαπάνη μισθοδοσίας των αποσπασμένων στην Αρχή 
Πληρωμής υπαλλήλων βαρύνει τους φορείς από τους οποί¬ 
ους προέρχονται. 

9. Με κοινή απόφαση των Υπουργών Εθνικής Οικονομίας, 
Οικονομικών και Γεωργίας καθορίζεται το ειδικό επίδομα, 
το ύψος της εκτός έδρας αποζημίωσης και τα έξοδα μετα¬ 
κίνησης του προσωπικού που υπηρετεί στην Αρχή Πληρω¬ 
μής, ανάλογα με τη θέση, τα καθήκοντα που ασκούν και τα 
ειδικότερα τυπικά τους προσόντα, καθώς και η διαδικασία 
πληρωμής κατά παρέκκλιση των διατάξεων του άρθρου 19 
του Ν. 2470/1997, του Ν. 1256/1982 και του Ν. 2685/1999. 
Με όμοια απόφαση καθορίζεται η αποζημίωση των μελών 
της επιτροπής αξιολόγησης του άρθρου 15 παράγραφος 2 
του Ν. 2892/2001. 

Άρθρο 6 

Τυπικά, ουσιαστικά και πρόσθετα προσόντα για το 
προσωπικό της Ειδικής Υπηρεσίας 

1. Για θέση προϊσταμένου της ειδικής Υπηρεσίας. 

Για την θέση του προϊσταμένου της ειδικής Υπηρεσίας 


Αρχής Πληρωμής του Εγγράφου Προγραμματισμού Αγρο¬ 
τικής Ανάπτυξης, απαιτούνται τα κατωτέρω τυπικά και ου¬ 
σιαστικά προσόντα: 

Τυπικά προσόντα 

Α) Πτυχίο ή δίπλωμα Α.Ε.Ι. της ημεδαπής ή ισοτίμου ιδρύ¬ 
ματος της αλλοδαπής. 

Β) Καλή γνώση τουλάχιστον μιας ξένης κοινοτικής γλώσ¬ 
σας, κατά προτίμηση της αγγλικής ή γαλλικής. Η γνώση 
δεύτερης ξένης κοινοτικής γλώσσας θα συνεκτιμάται ως 
επιπρόσθετο προσόν. 

Γ) Επαγγελματική εμπειρία, η οποία θα πρέπει να είναι ως 
εξής: 

• Οκταετής για τους κατόχους πτυχίου ή διπλώματος της 
ημεδαπής ή ισοτίμου ιδρύματος της αλλοδαπής. 

• Εξαετής για τους κατόχους μεταπτυχιακού τίτλου της 
ημεδαπής ή αναγνωρισμένου όμοιου τίτλου σπουδών της 
αλλοδαπής ετήσιας τουλάχιστον φοίτησης της Εθνικής 
Σχολής Δημόσιας Διοίκησης. 

• Τριετής για τους κατόχους διδακτορικού διπλώματος 
της ημεδαπής ή ισοτίμου της αλλοδαπής. 

Ουσιαστικά προσόντα 

Α) Επαγγελματική εμπειρία σε Οργανισμό Πληρωμής και 
ειδικότερα στην διαχείριση κοινοτικών κεφαλαίων που προ¬ 
έρχονται από το Τμήμα Εγγυήσεωντου Ε.Γ.Τ.Π.Ε. 

Β) Άσκηση αρμοδιοτήτων διοίκησης, επίπεδο διοίκησης ή 
άσκησης αρμοδιοτήτων συντονισμού ομάδας έργου ή ερ¬ 
γασίας. 

Γ) Γνώση των Καν. 1258/99,1257/99,1663/95 και 1750/99 
και των τροποποιήσεών τους. 

Δ) Διοικητική και οργανωτική ικανότητα. 

Ε) Γνώση των διαδικασιών πληρωμής προγραμμάτων και 
εκτέλεσης έργων. 

Στ) Ικανότητα προσαρμογής και επικοινωνίας. 

Ζ) Ικανότητα ανάληψης πρωτοβουλιών και ευθυνών. 

Συνεκτιμώνται ως πρόσθετα προσόντα: 

Α) Μεταπτυχιακές σπουδές κατά προτίμηση σε συναφές 
με το αντικείμενο της Αρχής Πληρωμής πεδίο. 

Β) Ικανότητα χρήσης εφαρμογών αυτοματισμού γραφεί¬ 
ου και υπηρεσιών ΙπΙθιτιθΙ και μηχανογραφημένης λογιστι¬ 
κής. 

2. Γ ια το προσωπικό της κατηγορίας ΠΕ 

Γ ια το προσωπικό της κατηγορίας ΠΕ απαιτούνται τα κα¬ 
τωτέρω τυπικά και ουσιαστικά προσόντα: 

Τυπικά προσόντα 

Α) Πτυχίο ή δίπλωμα διοικητικού, οικονομικού, νομικού, 
γεωτεχνικού, περιβάλλοντος Α.Ε.Ι. της ημεδαπής ή ισοτί¬ 
μου ιδρύματος της αλλοδαπής. Προκειμένου για το προ¬ 
σωπικό που θα στελεχώσει το γραφείο Πληροφορικής, 
απαιτείται πτυχίο πληροφορικής. 

Β) Επαγγελματική εμπειρία, η οποία πρέπει να είναι ως 
εξής: 

• Για όσους δεν είναι κάτοχοι διδακτορικού διπλώματος 
της ημεδαπής ή ισοτίμου της αλλοδαπής ή μεταπτυχιακού 
τίτλου της ημεδαπής ή αναγνωρισμένου όμοιου τίτλου 
σπουδών της αλλοδαπής ετήσιας τουλάχιστον φοίτησης ή 
δεν είναι απόφοιτοι της Εθνικής Σχολής Δημόσιας Διοίκη¬ 
σης, πρέπει να είναι διετής. 

• Για όσους έχουν αντίστοιχα διδακτορικά, μεταπτυχιακά 
ή είναι απόφοιτοι της Εθνικής Σχολής Δημόσιας Διοίκησης, 
τότε η εμπειρία πρέπει να είναι μονοετής. 

Ουσιαστικά προσόντα 

Α) Επαγγελματική εμπειρία σε Οργανισμό Πληρωμής και 
ειδικότερα στην διαχείριση κοινοτικών κεφαλαίων που προ¬ 
έρχονται από το Τμήμα Εγγυήσεωντου Ε.Γ.Τ.Π.Ε. 

Β) Επαγγελματική εμπειρία στην εκπόνηση, εκτέλεση, 
διαχείριση και έλεγχο κοινοτικών προγραμμάτων. 

Γ) ικανότητα επικοινωνίας και συνεργασίας. 

Δ) ικανότητα ανάληψης πρωτοβουλιών και ευθυνών. 

Συνεκτιμώνται ως πρόσθετα προσόντα: 

Α) μεταπτυχιακές σπουδές κατά προτίμηση σε συναφές 
με το αντικείμενο της Αρχής Πληρωμής πεδίο. 

Β) καλή γνώση τουλάχιστον μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής. Η γνώση δεύ¬ 
τερης ξένης κοινοτικής γλώσσας θα συνεκτιμάται ως επι¬ 
πρόσθετο προσόν. 

Γ) ικανότητα χρήσης εφαρμογών αυτοματισμού γραφεί¬ 
ου και υπηρεσιών ΙπΙβΓησί και μηχανογραφημένης λογιστι¬ 
κής. 

3. Για το προσωπικό της κατηγορίας ΤΕΙ 

Για το προσωπικό της κατηγορίας ΤΕ απαιτούνται τα κα¬ 
τωτέρω τυπικά και ουσιαστικά προσόντα: 

Τ υπικά προσόντα 

Α) Πτυχίο ή δίπλωμα όλων των τμημάτων της «Σχολής Δι¬ 
οίκησης και Οικονομίας» των Τ.Ε.Ι. ή το ομώνυμο ή αντί¬ 
στοιχης ειδικότητας πτυχίο ή δίπλωμα ισοτίμων τίτλων σχο¬ 
λών της ημεδαπής ή ισοτίμου ιδρύματος της αλλοδαπής. 
Π ροκειμένου για το προσωπικό που θα στελεχώσει το γρα¬ 
φείο Πληροφορικής, απαιτείται πτυχίο πληροφορικής. 

Β) Επαγγελματική εμπειρία, η οποία πρέπει να είναι ως 
εξής: 

• Για όσους δεν είναι κάτοχοι διδακτορικού διπλώματος 
της ημεδαπής ή ισοτίμου της αλλοδαπής ή μεταπτυχιακού 
τίτλου της ημεδαπής ή αναγνωρισμένου όμοιου τίτλου 
σπουδών της αλλοδαπής ετήσιας τουλάχιστον φοίτησης ή 
δεν είναι απόφοιτοι της Εθνικής Σχολής Δημόσιας Διοίκη¬ 
σης, πρέπει να είναι διετής. 

• Για όσους έχουν αντίστοιχα διδακτορικά, μεταπτυχιακά 
ή είναι απόφοιτοι της Εθνικής Σχολής Δημόσιας Διοίκησης, 
τότε η εμπειρία πρέπει να είναι μονοετής. 

Ουσιαστικά προσόντα 

Α) Επαγγελματική εμπειρία σε Οργανισμό Πληρωμής και 
ειδικότερα στην διαχείριση κοινοτικών κεφαλαίων που προ¬ 
έρχονται από το Τμήμα Εγγυήσεωντου Ε.Γ.Τ.Π.Ε. 

Β) Επαγγελματική εμπειρία στην εκπόνηση, εκτέλεση, 
διαχείριση και έλεγχο κοινοτικών προγραμμάτων. 

Γ) ικανότητα επικοινωνίας και συνεργασίας. 

Δ) ικανότητα ανάληψης πρωτοβουλιών και ευθυνών. 

Συνεκτιμώνται ως πρόσθετα προσόντα: 

Α) μεταπτυχιακές σπουδές κατά προτίμηση σε συναφές 
με το αντικείμενο της Αρχής Πληρωμής πεδίο. 

Β) καλή γνώση τουλάχιστον μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής. Η γνώση δεύ¬ 
τερης ξένης κοινοτικής γλώσσας θα συνεκτιμάται ως επι¬ 
πρόσθετο προσόν. 

Γ) ικανότητα χρήσης εφαρμογών αυτοματισμού γραφεί¬ 
ου και υπηρεσιών [πΙθιτιθΙ και μηχανογραφημένης λογιστι¬ 
κής. 

4. Για το προσωπικό της κατηγορίας ΔΕ 

Γ ια το προσωπικό της κατηγορίας ΔΕ απαιτούνται τα κα¬ 
τωτέρω τυπικά και ουσιαστικά προσόντα: 

Τυπικά προσόντα 

Δίπλωμα Επαγγελματικής Κατάρτισης Ι.Ε.Κ., οποιοσδή¬ 
ποτε ειδικότητας του τομέα Χρηματοπιστωτικών και Διοικη¬ 
τικών Υπηρεσιών (πρώην Οικονομίας και Διοίκησης), πτυχίο 
Α' ή Β' κύκλου Σπουδών Τεχνικού Επαγγελματικού Εκπαι¬ 
δευτηρίου οποιοσδήποτε ειδικότητας του τομέα Οικονο¬ 
μίας και Διοίκησης ή απολυτήριος τίτλος Ενιαίου Λυκείου ή 
Ενιαίου Πολυκλαδικού Λυκείου με ειδικότητα διοικητικών 
υπηρεσιών-γραμματέων, οικονομίας, βιβλιοθηκονομίας ή 
Τεχνικού Επαγγελματικού Λυκείου των τμημάτων ξενοδο¬ 
χειακών επιχειρήσεων, υπαλλήλων επιχειρήσεων μεταφο¬ 


ρών, υπαλλήλων λογιστηρίου, υπαλλήλων διοίκησης, εμπο¬ 
ρικών επιχειρήσεων ή Λυκείου Γενικής Κατεύθυνσης ή άλ¬ 
λος ισότιμος και αντίστοιχος τίτλος σχολικής μονάδας της 
ημεδαπής ή αλλοδαπής. 

Ουσιαστικά προσόντα 

Α) Τριετής τουλάχιστον επαγγελματική εμπειρία σε θέση 
γραμματέως ή διετής σε χειρισμό εφαρμογών πληροφορι¬ 
κής. 

Β) Ικανότητα επικοινωνίας και συνεργασίας. 

Γ) Ικανότητα εργασίας σε ηλεκτρονικό περιβάλλον. 

Δ) Ικανότητα οργάνωσης γραφείου. 

Συνεκτιμώνται ως πρόσθετα προσόντα: 

Α) Πτυχίο Ινστιτούτου Επαγγελματικής Κατάρτισης ή 
αντιστοίχου διπλώματος από κέντρα ελευθέρων σπουδών ή 
ισότιμου διπλώματος της αλλοδαπής. 

Β) Γνώση τουλάχιστον μιας ξένης κοινοτικής γλώσσας, 
κατά προτίμηση της αγγλικής ή γαλλικής. Η γνώση δεύτε¬ 
ρης ξένης κοινοτικής γλώσσας θα συνεκτιμάται ως πρό¬ 
σθετο προσόν. 

Γ) Εμπειρία σε θέση γραμματέως, βιβλιοθηκονόμου, λο¬ 
γιστή ή σε Οργανισμό Πληρωμής. 

Δ) Γνώσεις λογιστικής ή/ και διοικητικής υποστήριξης 

Ε) Ικανότητα χρήσης εφαρμογών αυτοματισμού γραφεί¬ 
ου και υπηρεσιών ΙπΙθΓηθί. 

5. Γιατο προσωπικό της κατηγορίας ΥΕ 

Για το προσωπικό της κατηγορίας αυτής απαιτούνται τα 
κατωτέρω τυπικά και ουσιαστικά προσόντα: 

Τυπικά προσόντα 

Απολυτήριος τίτλος υποχρεωτικής εκπαίδευσης, δηλαδή 
απολυτήριο τριταξίου Γυμνασίου ή για υποψηφίους που 
έχουν αποφοιτήσει μέχρι και το 1980, απολυτήριο Δημοτι¬ 
κού σχολείου ή ισοδύναμος απολυτήριος τίτλος κατώτερης 
Τεχνικής Σχολής του Ν.Δ. 580/70. 

Συνεκτιμώνται ως πρόσθετα προσόντα: 

Α) τίτλος αποφοίτησης από τις μέσες επαγγελματικές 
σχολές ή αντίστοιχου τίτλου της αλλοδαπής. 

Β) γνώση μιας ξένης κοινοτικής γλώσσας, κατά προτίμη¬ 
ση αγγλικής ή γαλλικής. 

Γ) Ικανότητα συνεργασίας. 

Δ) Ικανότητα χρήσης εφαρμογών αυτοματισμού γραφεί¬ 
ου και υπηρεσιών ΙπίθΓηθί. 

Ε) Κατοχή επαγγελματικού διπλώματος οδήγησης. 

Αρθρο 7 
Λειτουργίες 

Έγκρισης - Εκτέλεσης - Τήρησης 
λογαριασμών για πληρωμές 

Οι τρεις λειτουργίες έγκρισης, εκτέλεσης και τήρησης 
λογαριασμών για πληρωμές αποτελούν αρμοδιότητες χω¬ 
ριστής διοικητικής υπομονάδας της Αρχής Πληρωμής. 

Ένα μέρος ή όλες οι αρμοδιότητες έγκρισης των πληρω¬ 
μών μπορούν να ανατίθενται σε Οργανισμούς εποπτευόμε¬ 
νους από τον Υπουργό Γεωργίας, στις Νομαρχιακές Αυτο¬ 
διοικήσεις ή σε Υπηρεσίες του Υπουργείου Γεωργίας με 
Κοινή Υπουργική Απόφαση των Υπουργών Οικονομικών, Γ ε¬ 
ωργίας και τυχόν συναρμοδίων Υπουργών, υπό τον όρο ότι 
τηρούνται όλες οι κατωτέρω προϋποθέσεις: 

1. Διαθέτουν αποτελεσματικά συστήματα για την εξα¬ 
σφάλιση της εκπλήρωσης των αρμοδιοτήτων τους με ικα¬ 
νοποιητικό τρόπο. 

2. Επιβεβαιώνουν στην Αρχή Πληρωμής ότι πράγματι εκ¬ 
πληρώνουν τις αρμοδιότητές τους και περιγράφουν τα μέ¬ 
σα που χρησιμοποιούν. 

3. Ενημερώνουν τακτικά και έγκαιρα για τα αποτελέσμα- 




9156 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τα των διενεργουμένων ελέγχων, ώστε να μπορεί πάντοτε 
να λαμβάνεται υπόψη η επάρκεια των ελέγχων αυτών πριν 
από τη διεκπεραίωση μια αίτησης. 

Οι εκτελεσθείσες εργασίες πρέπει να περιγράφονται λε¬ 
πτομερώς σε έκθεση που συνοδεύει κάθε αίτηση, ομάδα αι¬ 
τήσεων ή ανάλογα με την περίπτωση σε έκθεση που καλύ¬ 
πτει μια περίοδο εμπορίας. 

Η έκθεση συνοδεύεται από βεβαίωση για την επιλεξιμό- 
τητα των εγκεκριμένων αιτήσεων και για τη φύση, το πεδίο 
και τους περιορισμούς της εργασίας που εκτελέστηκε. Εάν 
οι τυχόν φυσικοί ή διοικητικοί έλεγχοι δεν είναι εξαντλητικοί 
αλλά διενεργούνται επί δείγματος αιτήσεων, οι επιλεχθεί- 
σες αιτήσεις προσδιορίζονται, περιγράφεται η μέθοδος 
δειγματοληψίας, αναφέρονται τα αποτελέσματα όλων των 
επιθεωρήσεων και τα μέτρα που έχουν ληφθεί σχετικά με 
τις ανακολουθίες και παρατυπίες. 

Ο τύπος και το περιεχόμενο της έκθεσης και της βεβαίω¬ 
σης καθορίζονται με κοινή απόφαση του Υπουργού Γεωρ¬ 
γίας και των τυχόν συναρμοδίων Υπουργών. 

Ειδικότερα η μηχανογραφική υποστήριξη της Αρχής 
Πληρωμής του Ε.Π.Α.Α. 2000-2006 ανατίθεται στην Δ/νση 
Πληροφορικής του Υπουργείου Γεωργίας. 

Άρθρο 8 

Διάκριση λειτουργιών της αρχής πληρωμής 

1. Έγκριση πληρωμών/εισπράξεων 

Στόχος είναι ο καθορισμός του ποσού που θα πρέπει να κα¬ 
ταβάλλεται σε κάθε δικαιούχο σύμφωνα με τις κοινοτικές και 
εθνικές διατάξεις ή να απαιτείται από κάθε συναλλασσόμενο 
σε περίπτωση αχρεώστητης ή παράνομης καταβολής. 

2. Εκτέλεση πληρωμών/εισπράξεων 

Στόχος είναι η έκδοση εντολής προς την Τράπεζα να κα¬ 
ταβάλει το εγκεκριμένο ποσό στο δικαιούχο ή στον εκδοχέα 
αυτού ή η έκδοση Υπουργικής απόφασης για την επιστροφή 
αχρεωστήτως ή παρανόμως καταβληθέντος ποσού και βε¬ 
βαίωσης αυτού με βάση τις διατάξεις του ΚΕΔΕ. 

3. Τήρηση λογαριασμών για την πληρωμή/είσπραξη 

Στόχος είναι η εγγραφή της πληρωμής/είσπραξης στα λο¬ 
γιστικά βιβλία, τα οποία τηρούνται σε ηλεκτρονική μορφή 
και η προετοιμασία περιοδικών συνοπτικών δελτίων δαπα- 
νών/εισπράξεων, συμπεριλαμβανομένων των μηνιαίων και 
ετησίων δηλώσεων προς την Ευρωπαϊκή Επιτροπή. 

Άρθρο 9 
Δημοσίευση 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Μάίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

□ 

Αριθ. 3230 (2) 

Σύσταση ενιαίας Επιχείρησης Ύδρευσης - Αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΎΔΡΕΥΣΗΣ - 
ΑΠΟΧΕΤΕΥΣΗΣ ΩΡΕΩΝ του Νομού ΕΥΒΟΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1, παρ. 3, του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚΑ’ 191/1980). 

2. Τις διατάξεις του άρθρου 6, παρ. 1, του Ν. 2307/1995 
(ΦΕΚΑ’ 113/1995). 


3. Τις διατάξεις του άρθρου 6, παρ. 1, του Ν. 2647/1998 
(ΦΕΚΑ’ 237/1998). 

4. Τις διατάξεις του άρθρου 8 του Ν. 2839/2000. 

5. Την αριθ. 18/2001 απόφαση του Δημοτικού Συμβουλί¬ 
ου Ωρεών Ν. Εύβοιας. 

6. Την αριθ. 1873/10.4.2001 (ΦΕΚ 488 Β727.4.2001) από¬ 
φαση του Γεν. Γραμματέα Περιφέρειας Στ. Ελλάδας για με¬ 
ταβίβαση δικαιώματος υπογραφής «Με εντολή Γενικού 
Γ ραμματέα Περιφέρειας». 

7. Το γεγονός ότι από τις διατάξεις της παρούσας από¬ 
φασης θα προκληθεί δαπάνη στον προϋπολογισμό του Δή¬ 
μου, ύψους ενός εκατομμυρίου (1.000.000) δρχ. για το έτος 
2001, η οποία και θα αναγραφεί στον προϋπολογισμό του 
Δήμου, στον Κ.Α. : 212.9α, οικονομικού έτους 2001, με πί¬ 
στωση μεταφερόμενη από το αποθεματικό του Δήμου το 
οποίο μετά την τροποποίηση αυτή του προϋπολογισμού, η 
οποία είναι η 1η για το 2001, διαμορφώνεται στα 3.164.516 
δρχ. και τριάντα εκατομμύρια (30.000.000) δρχ. ανά έτος, 
για τα έτη 2002, 2003, 2004 και 2005, αποφασίζουμε: 

Εγκρίνεται η υπ’ αριθμόν 18/2001 απόφαση του Δημοτι¬ 
κού Συμβουλίου Ωρεών, του Νομού Εύβοιας, η οποία αφο¬ 
ρά την σύσταση στον ομώνυμο Δήμο ενιαίας επιχείρησης 
ύδρευσης - αποχέτευσης, που έχει ως εξής: 

1. Συνιστάται στο Δήμο Ωρεών του Νομού Εύβοιας, ενιαία 
επιχείρηση Ύδρευσης - Αποχέτευσης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΩΡΕΩΝ 
ΝΟΜΟΥ ΕΥΒΟΙΑΣ» (Άρθρο 1 παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης εί¬ 
ναι νομικό πρόσωπο ιδιωτικού δικαίου με κοινωφελή χαρα¬ 
κτήρα και διέπεται ως προς τη διοίκηση, οργάνωση, εκτέλε¬ 
ση, λειτουργία και συντήρηση των έργων της αρμοδιότητας 
της καθώς και τις πηγές χρηματοδότησης της από τις δια¬ 
τάξεις του Ν. 1069/1980 «περί κινήτρων διά την ίδρυσην επι¬ 
χειρήσεων υδρεύσεως και αποχετεύσεως». Για τα λοιπά θέ¬ 
ματα εφαρμόζονται διατάξεις του Π.Δ. 410/95» Δημοτικός 
και Κοινοτικός Κώδικας» και οι κανόνες της ιδιωτικής οικο¬ 
νομίας (άρθρο 1 παρ. 1 Ν1069/ 1980). 

3. Έδρα της επιχείρησης είναι ο Δήμος Ωρεών (άρθροί 
παρ. 3 Ν. 1069/1980). 

4. Περιοχή αρμοδιότητας της επιχείρησης είναι η διοικη¬ 
τική περιφέρεια του Δήμου Ωρεών (άρθροί παρ. 3 Ν. 
1069/1980). 

Εκμετάλευση 

Η εκμετάλλευση των έργων και υπηρεσιών της επιχείρη¬ 
σης ενεργείται σύμφωνα με τις διατάξεις του Ν. 1069/1980 
(άρθροί παρ. 3 Ν. 1069/1980). 

Περιουσία 

Στην περιουσία της επιχείρησης ανήκουν τα έργα ύδρευ¬ 
σης και αποχέτευσης της περιοχής αρμοδιότητας της επι¬ 
χείρησης, τα οποία εκτελέσθηκαν ή θα εκτελεσθούν με βά¬ 
ση εγκεκριμένες μελέτες, όλοι οι υπόνομοι που υπάρχουν 
και οι εγκαταστάσεις ύδρευσης και αποχέτευσης ακαθάρ¬ 
των και όμβριων υδάτων, όλοι οι υπόνομοι ή ανοικτοί αγω¬ 
γοί που εκβάλλουν άμεσα ή έμμεσα στο δίκτυο, καθώς επί¬ 
σης και οι μονάδες επεξεργασίας πόσιμου ύδατος και 
υγρών αποβλήτων και κάθε άλλο στοιχείο που θα παραχω- 
ρηθεί από τον Δήμο Ωρεών (άρθροδπαρ. 1 Ν. 1069/1980). 

Έσοδα 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαετία 
απάτης 1ης Ιανουάριου του επομένου απάτη σύσταση της 
επιχείρησης έτους, που υπολογίζονται σε ποσοστό 80% επί 
της αξίας του ύδατος που καταναλίσκεται (άρθρο 10 παρ. 1 
εδ. α’Ν. 1069/1980). 

β. Επιχορήγηση από το πρόγραμμα δημοσίων επενδύσε¬ 
ων σε ποσοστό μέχρι 35% των δαπανών μελετών και κατα- 

σκευών των κάθε φύσεως έργων ύδρευσης και αποχέτευ¬ 
σης αρμοδιότητας της επιχείρησης (άρθροί 0 παρ. 1 εδ. ια’ 
και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης (άρ- 
θροΙΟ παρ. 1 εδ. γ’ Ν. 1069/1980). 

δ. Η δαπάνη διακλάδωσης και σύνδεσης μετον αγωγό της 
ύδρευσης και της αποχέτευσης (άρθρο 10 παρ. 1 εδ. δ’ και 
άρθρο 15 Ν. 1069/1980). 

ε. Το τέλος σύνδεσης με το δίκτυο ύδρευσης (άρθροί 0 
παρ. 1 εδ. ε’ Ν. 1069/1980). 

στ. Το τέλος χρήσης υπονόμων (άρθροΙΟπαρ. 1 εδ. στ’ Ν. 
1069/1980). 

ζ. Η αξία ύδατοςπου καταναλώνεται (άρθροΙΟπαρ. 1 εδ. 
ζ’Ν. 1069/1980). 

η. Η εγγύηση χρήσεωςτου υδρομετρητή (άρθρο 10 παρ. 
1 εδ.η’Ν. 1069/1980). 

θ. Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης υδρομετρητών ή άλλων 
συναφών εργασιών (άρθροΙΟπαρ. 1 εδ. θ’Ν. 1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθροΙΟπαρ. 1 εδ. ι’Ν. 1069/1980). 

ια. Οι πρόσοδοι από τη περιουσία ή το τίμημα από την εκ¬ 
ποίηση αυτής (άρθροΙΟπαρ. 1 εδ. ιβ’Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθροί0 παρ. 1 εδ. ιγ’ Ν. 1069/1980). 

ιγ. Έσοδα που εισπράττονται από την εφαρμογή των δια¬ 
τάξεων των άρθρων 27 και 28 Ν. 1069/1980, όπως το άρθρο 
τούτου τροποποιήθηκε με το άρθρο 6 παρ. 13 του Ν. 
2307/1995. 

Διοίκηση 

1. - Η επιχείρηση διοικείται από διοικητικό συμβούλιο που 
αποτελείται από επτά (7) μέλη τα οποία ορίζονται μαζί με 
τους αναπληρωτές τους από το Δημοτικό Συμβούλιο. Από 
τα μέλη αυτά: 

α) Τέσσερις (4) είναι αιρετοί εκπρόσωποι του Δήμου Ωρε- 
ών έκτων οποίων το ένα προέρχεται απάτη μειοψηφία (άρ¬ 
θρο 6 του Ν. 2307/95). 

β) Δύο (2) είναι δημότες ή κάτοικοι του Δήμου που έχουν 
πείρα ή γνώσεις σχετικές με το αντικείμενο της Επιχείρη¬ 
σης. 

γ) Ενας (1) είναι εκπρόσωπος Κοινωνικού φορέα της πε¬ 
ριοχής. 

δ) Ενας (1) είναι εκπρόσωπος των εργαζομένων στην Επι¬ 
χείρηση σε περίπτωση που αυτή απασχολεί περισσότερους 
από είκοσι (20) εργαζόμενους. Στην περίπτωση αυτή μειώνε¬ 
ται κατά έναν ο αριθμός των δημοτών κατοίκων. 

Ο εκπρόσωπος των εργαζομένων και του κοινωνικού φο¬ 
ρέα προτείνονται από τους οικείους φορείς. 

2. - Το Δημοτικό Συμβούλιο ορίζει από τα μέλη του διοικη¬ 
τικού συμβουλίου τον Πρόεδρο και τον Αντιπρόεδρο του 
(άρθρο 3 παρ. 1 Ν. 1069/1980 και 278 Π/Δ. 410/1995). 

3. - Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκαταστα- 
θούντα νέα μέλη, (άρθρο 2της 25027/84 απόφ. Το. Εσωτε¬ 
ρικών ΦΕΚ244/Β), 

4. - Ο Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματος του, ο Αντιπρόεδρος εκπρο¬ 
σωπεί την επιχείρηση σε όλες τις σχέσεις της, δικαστικές ή 
εξώδικες (άρθρο 5 παρ. 4 Ν. 1069/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χαλκίδα, 25 Απριλίου 2001 
Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

Τροποποίηση της απόφασης 18/99 "Μέθοδοι και διαδικα¬ 
σίες διαπραγμάτευσης κινητών αξιών και ρύθμιση τεχνι¬ 
κής φύσεως θεμάτων για τη σύναψη χρηματιστηριακών 
συναλλαγών μέσω του Συστήματος Ηλεκτρονικών Συ¬ 
ναλλαγών". 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 24-5-2001) 

Έχοντας υπόψη : 

α) Το άρθρο 1 παρ. 7 του ν. 2651/98 
β) Το άρθρο 20 παρ. 1 περίπτωση β) του ν. 1806/88 όπως 
ισχύει 

γ) Το άρθρο 22 παρ. 1 του νόμου 1806/88 όπως ισχύει 
δ) Το άρθρο 24 του ν. 1806/88 όπως ισχύει 
ε) Το άρθρο 17 του ν. 2324/95 όπως ισχύει, 
στ το άρθρο 18 παρ. 3 του ν. 2842/2000 
ζ) τις αποφάσεις 18/99 και 60/2001 του ΔΣτου ΧΑΑ, απο¬ 
φασίζει 

Στο τμήμα III της απόφασης 18/99 του ΔΣ του ΧΑΑ όπως 
αντικαταστάθηκε με την απόφαση 60/2001 του ΔΣ του ΧΑΑ 
και ισχύει: 

Ι.Στηνπερ. (α), το πρώτο εδάφιο αντικαθίσταται ως εξής 
: "Δύο μέλη δύνανται να διαβιβάσουν ηλεκτρονικά στο σύ¬ 
στημα συναλλαγών εντολές για την κατάρτιση προσυμφω- 
νημένης συναλλαγής, το αργότερο πέντε λεπτά πριν τη λή¬ 
ξη της περιόδου Τ3 που προσδιορίζεται από τεχνική άποψη 
εξωγενώς". 

1.1 Στον αριθμό 6 της περ. (α), προστίθεται υποπαρά- 
γραφος (νί) ως εξής: "(νί) Η κατά τα παραπάνω έγκριση της 
συναλλαγής μπορεί να παρέχεται εντός περιόδου Τ3 που 
προσδιορίζεται από τεχνική άποψη εξωγενώς και που μπο¬ 
ρεί να παρατείνεται από τον Πρόεδρο του ΔΣ του ΧΑΑ" 

2. Στην περ. (β) ο αριθμός 1 αντικαθίσταται ως εξής : 
"1 .Δύο μέλη δύνανται να διαβιβάσουν ηλεκτρονικά στο σύ¬ 
στημα συναλλαγών εντολές για την κατάρτιση προσυμφω- 
νημένης συναλλαγής με συμψηφιστική εγγραφή, το αργό¬ 
τερο πέντε λεπτά πριν τη λήξη της περιόδου Τ3 που προσ¬ 
διορίζεται από τεχνική άποψη εξωγενώς". 

2.2 Στον αριθμό 3 της περ. (β), προστίθεται υποπαράγρα- 
φος (ν) ως εξής : "(ν) Η κατά τα παραπάνω έγκριση της συ¬ 
ναλλαγής μπορεί να παρέχεται εντός περιόδου Τ3 που 
προσδιορίζεται από τεχνική άποψη εξωγενώς και που μπο¬ 
ρεί να παρατείνεται από τον Πρόεδρο του ΔΣ του ΧΑΑ." 

3. Στην περ. (γ) το δεύτερο εδάφιο αντικαθίσταται ως 
εξής: "Δύο μέλη δύνανται να διαβιβάσουν ηλεκτρονικά στο 
σύστημα συναλλαγών εντολές για την κατάρτιση προσυμ- 
φωνημένης συναλλαγής με σύμφωνο επαναγοράς την ίδια 
ημέρα, το αργότερο πέντε λεπτά πριν την τη λήξη της πε¬ 
ριόδου Τ3 που προσδιορίζεται από τεχνική άποψη εξωγε¬ 
νώς. 

3.3 Στον αριθμό 3 της περ. (γ), προστίθεται υποπαράγρα- 
φος (ϊϋ) ως εξής: "(ϋί) Η κατά τα παραπάνω έγκριση της συ¬ 
ναλλαγής μπορεί να παρέχεται εντός περιόδου Τ3 που 
προσδιορίζεται από τεχνική άποψη εξωγενώς και που μπο¬ 
ρεί να παρατείνεται από τον Πρόεδρο του ΔΣ του ΧΑΑ." 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Μάίου 2001 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

Κανονισμός λειτουργίας του Χρηματιστηριακού Κέντρου 
Θεσσαλονίκης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 
(Συνεδρίαση 24-5-2001) 

Έχοντας υπόψη: 

α. Το άρθρο 22 του ν. 1806/88 (ΦΕΚ Α'207) όπως αυτό 
αντικαταστάθηκε με το άρθρο 19 παρ. 2 του ν. 2324/95 (ΦΕΚ 
Α’ 146). 

β. Το άρθρο 3 του ν. 2324/95 (ΦΕΚ Α’ 146). 

γ. Το άρθρο 23του ν. 2324/95 (ΦΕΚ Α’ 146). 

δ. Την από 3.8.95 απόφαση του Διοικητικού Συμβουλίου 
του Χρηματιστηρίου Αξιών Αθηνών Α.Ε. περί συστάσεως 
Χρηματιστηριακού Κέντρου στη Θεσσαλονίκη. 

ε. Το από 6.9.95 καταστατικό του Χρηματιστηριακού Κέ¬ 
ντρου Θεσσαλονίκης, που δημοσιεύθηκε στο ΦΕΚ 
5493/Τ.Α.Ε. & Ε.Π.Ε./25.9.95. 

στ. Την υπ’ αριθμόν 4/1996 απόφαση του Διοικητικού Συμ¬ 
βουλίου του Χρηματιστηρίου Αξιών Αθηνών (Συν. 
7/22.2.1996, ΦΕΚ Β’ 179/19.3.96) "Κανονισμός λειτουργίας 
του Χρηματιστηριακού Κέντρου Θεσσαλονίκης". 

ζ. Την σκοπιμότητα κατάργησης της αίθουσας συναλλα¬ 
γών του Χρηματιστηριακού Κέντρου Θεσσαλονίκης προς 
το σκοπό του περαιτέρω εκσυγχρονισμού των χρηματιστη¬ 
ριακών συναλλαγών και την ανάγκη να επαναπροσδιορι¬ 
στούν αντίστοιχα οι κανόνες λειτουργίας του. 

η. Την ανάγκη να εξομοιωθούν οι συνθήκες και η διαδικα¬ 
σία διαβίβασης εντολών για τη σύναψη χρηματιστηριακών 
συναλλαγών από την Αθήνα με αυτές από την Θεσσαλονίκη 
δεδομένης της κατάργησης της αίθουσας συναλλαγών του 
Χρηματιστηρίου Αξιών Αθηνών, αποφασίζει: 

1. Προϋπόθεση για να δραστηριοποιηθεί ένα μέλος του 
Χρηματιστηρίου Αξιών Αθηνών (Χ.Α.Α.) μέσω του Χρηματι¬ 
στηριακού Κέντρου Θεσσαλονίκης (Χ.Κ.Θ.) είναι είτε να έχει 
την έδρα του στη Θεσσαλονίκη είτε να διαθέτει στη Θεσσα¬ 
λονίκη εγκεκριμένο από την Επιτροπή Κεφαλαιαγοράς υπο¬ 
κατάστημα καθώς και χρηματιστηριακό εκπρόσωπο ή αντι- 
κρυστή. 

2. Από την 1η Ιουνίου 2001, τα μέλη του Χρηματιστηρίου 
Αξιών Αθηνών (Χ.Α.Α.) δεν δικαιούνται να προβαίνουν σε δη¬ 
λώσεις προσφοράς και αποδοχής για την κατάρτιση χρη¬ 
ματιστηριακών συναλλαγών από την αίθουσα συναλλαγών 
του Χρηματιστηριακού Κέντρου Θεσσαλονίκης (Χ.Κ.Θ.) 
ενώ παύει η λειτουργία των συσκευών του ηλεκτρονικού πί¬ 
νακα απεικόνισης συναλλαγών όπως οι συσκευές "ΘαίανναΝ" 
και "ΤίοΙ<θΓ" και του γραφικού πίνακα απεικόνισης του δείκτη 
από το κεντρικό σύστημα συναλλαγών του ΧΑΑ (ΟΑΣΗΣ). 

3. Από την ημερομηνία της παραγράφου 2 της παρούσας, 
τα μέλη του Χ.Α.Α. θα προβαίνουν σε δηλώσεις για την κα¬ 
τάρτιση χρηματιστηριακών συναλλαγών σύμφωνα με την 
κείμενη νομοθεσία, ηλεκτρονικά μέσω του Ολοκληρωμένου 
Αυτόματου Συστήματος Ηλεκτρονικών Συναλλαγών 
(Ο.Α.Σ.Η.Σ.) του Χ.Α.Α. στη Θεσσαλονίκη μόνο από τα κε¬ 
ντρικά τους γραφεία ή τα γραφεία των υποκαταστημάτων 
τους στη Θεσσαλονίκη, τα οποία διαθέτουν την απαιτούμε - 
νη διασύνδεση με το Δίκτυο Χρηματιστηριακών Συναλλα¬ 
γών του Χ.Α.Α. 

4. Ορίζεται σε δύο ο ανώτατος αριθμός τερματικών που 
δικαιούται κάθε μέλος του Χ.Α.Α. να χρησιμοποιεί στα γρα¬ 


φεία των υποκαταστημάτων του στη Θεσσαλονίκη. Το ένα 
από αυτά είναι το τερματικό που χρησιμοποιούσαν τα μέλη 
στην αίθουσα συναλλαγών του Χ.Κ.Θ. το οποίο μεταφέρε- 
ται, με ευθύνη των μελών, στα γραφεία των υποκαταστημά¬ 
των τους και παρέχεται δωρεάν. Το δεύτερο τερματικό 
μπορεί να εγκαθίσταται από τα μέλη στα υποκαταστήματά 
τους στη Θεσσαλονίκη σύμφωνα με την τιμολογιακή πολιτι¬ 
κή που εκάστοτε ορίζει το Χ.Α.Α. για την εγκατάσταση των 
πλέον των δωρεάν τερματικών. Επίσης, τα μέλη του Χ.Α.Α. 
με υποκατάστημα στη Θεσσαλονίκη μπορούν να εγκατα- 
στήσουντην υπηρεσία διασύνδεσης εφαρμογώντων μελών 
με την κεντρική εφαρμογή διαπραγμάτευσης μετοχών του 
Ο.Α.Σ.Η.Σ. (ΟτάθΓ Θαΐα ϋηΚ- ΟΌ.Ε.) εφόσον δεν επιθυμούν 
την εγκατάστασή της στα γραφεία τους στην Αθήνα σύμ¬ 
φωνα με την εκάστοτε ισχύουσα τιμολογιακή πολιτική του 
Χ.Α.Α.. 

5. Στο χώρο του Χ.Κ.Θ. διατηρούνται τέσσερις ειδικά δια¬ 
μορφωμένοι χώροι εργασίας (Κοινόχρηστα Σημεία Πρό¬ 
σβασης -Κ.Σ. Π.) τα οποία διατίθενται από το Χ.Α.Α. υπό τους 
όρους και τις προϋποθέσεις που αυτό ορίζει για την εξυπη¬ 
ρέτηση των μελών όσον αφορά τη χρήση του συστήματος 
διαπραγμάτευσης μετοχών σε περίπτωση ολικής διακοπής 
της σύνδεσης των κεντρικών γραφείων τους ή των υποκα¬ 
ταστημάτων τους στη Θεσσαλονίκη με το Δίκτυο Χρηματι¬ 
στηριακών Συναλλαγών του Χ.Α.Α ή σε περίπτωση επέλευ¬ 
σης γεγονότων ανωτέρας βίας. Το κόστος διαμόρφωσης 
και λειτουργίας των ως άνω Κ.Σ.Π. βαρύνει το Χ.Κ.Θ. 

6. Ποσοστό 50% των συνδρομών των μελών που προέρ¬ 
χονται από τζίρο μέσω των τερματικών του Χ.Κ.Θ. διατίθε¬ 
ται στο Χ.Κ.Θ. 

7. Οι εξουσιοδοτημένοι υπάλληλοι του Χ.Α.Α. στέλνουν 
στο Χ.Κ.Θ. καθημερινά με τηλεομοιοτυπικό μήνυμα ή ηλε¬ 
κτρονικό τρόπο τις ανακοινώσεις που αφορούν εταιρικά γε¬ 
γονότα των εταιριών που έχουν εισάγει μετοχές ή άλλες κι¬ 
νητές αξίες τους στο Χ.Α.Α., όπως ενδεικτικά αύξηση του 
μετοχικού κεφαλαίου της εταιρίας, αποκοπή δικαιωμάτων, 
διανομή δωρεάν μετοχών, μεταβολή της ονομαστικής αξίας 
των εισηγμένων μετοχών, μετατροπή μιας κατηγορίας με¬ 
τοχών σε άλλη. 

8. Οι εξουσιοδοτημένοι υπάλληλοι του Χ.Α.Α. στέλνουν 
καθημερινά, μετά το πέρας της συνεδρίασης, στο Χ.Κ.Θ. με 
τηλεομοιοτυπικό μήνυμα ή ηλεκτρονικό μέσο το εκδιδόμε- 
νο Στατιστικό Δελτίο. 

9. Σε κάθε περίπτωση, η αποστολή των στοιχείων των πα¬ 
ραγράφων 6 και 7 του παρόντος δεν θα πρέπει να γίνεται 
αργότερα από τη διαβίβασή του στα Μέσα Μαζικής Ενημέ¬ 
ρωσης. 

Η ισχύς των διατάξεων της παρούσας απόφασης αρχίζει 
με τη δημοσίευσή της στην Εφημερίδα της Κυβερνήσεως, 
με την επιφύλαξη των οριζομένων στις παραγράφων 2 και 3 
της παρούσας. 

Από τη δημοσίευση της παρούσας καταργείται η υπ’ αριθ¬ 
μόν 4/ 1996 απόφαση του διοικητικού συμβουλίου του 
Χ.Α.Α. (Συν. 7/22.2.1996, ΦΕΚΒ’ 179/19.3.96). 

Η απόφαση αυτή να δημοσιευθεί στην Εφημερίδα τη Κυ¬ 
βερνήσεως. 

Αθήνα, 24 Μάίου 2001 

Ο Πρόεδρος 
ΠΑΝΑΓΙΩΤΗΣ ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




